Kambaremamba
Kambaremamba wote wana uti wa mgongo ulioumbwa kwa gegedu na meno ya kaakaa yaliyokuzwa sana. Spishi zote za kisasa zinaonyesha kupunguka kwa kiasi kikubwa kwa mifupa ya mbavu na fuvu la ubongo la gegedu. Pia zinaonyesha kupunguka na kuunganisha kwa kiasi kikubwa cha mifupa ya paa la fuvu ambayo haionyeshi homolojia na mifupa ya paa la fuvu ya samaki walio na mapezi yenye tindi au tetrapodi. Wakati wa msimu wa kuzaliana kambaremamba wa Amerika ya Kusini hukuza viungo vifananavyo na manyoya ambavyo kwa kweli ni mapezitumbo yaliyotoholewa sana. Mapezi haya yanafikiriwa kuboresha ubadilishaji wa gesi kuzunguka mayai ya samaki katika kiota chake.